**Beretning til generalforsamlingen i Ringsted Skytteforening**

**Den 25. februar 2019**

I 2018 og ind i 2019 har nye love og forordningerne fyldt meget. Idet den nye våbenbekendtgørelse haft en større indvirkning på skytteforeningerne og herunder Ringsted skytteforening. Med den nye våbenbekendtgørelse har vi skulle logge alle personer som skyder med foreningens våben ved hver skydning, og herunder sikre at medlemmer over 15 år får søgt om vandelsgodkendelse af politiet, for at de lovligt kan få overladt våben. Dette er et større arbejde, idet foreningen selv har skulle udarbejde en logningen, og lave en database over godkendte skytter. Hertil gælder godkendelsen kun i 5 år, og det er skyttens eget ansvar, at få fornyet godkendelse, men skytteforeningen vil holde øje med udløb af disse. Hertil kan det nævnes, at der har været afslag fra politiet på vandelsgodkendelse i foreningen, og der må således ikke overlades våben til personer der har fået afslag.

Fra den 1. juli 2019 skal der altid være en skydeleder til stede i foreningen i forbindelse med registreringspligtige våben på skydebaner i Danmark, dette betyder at foreningens bestyrelse og instruktører alle er i fuld gang med at tage den lovpligtige prøve. Hertil er der også mulighed for, at medlemmer kan tage prøve, idet hvis der ikke er en skydeleder til stede i foreningen, så må der ikke skydes. Der forventes ikke stramninger i forhold til kravene til opbevaring af våben i private hjem.

Oven i at den nye våbenlovgivning trådte den nye persondataforordning i kraft, hvilket betyder at foreningen skal kunne redegøre for data, hvor vi har disse liggende og hvor længe. Ydermere skal foreningen aktivt bede om samtykke fra den fotograferede, hvis der bliver taget portrætbilleder som foreningen ønsker at bruge. Der er mange ting i denne nye forordning, og det er med at holde styr på det hele. Fra bestyrelsen side har vi haft en par på kursus i den nye forordning og har måtte opdatere og slette en del ting på hjemmesiden, som ikke længere levede op til de nye regler.

 I 2018 har vi ikke haft så mange arrangementer med skolerne som de foregående år, men vi har haft mange private arrangementer uden for de regulere træningsaftner.

Vi var for anden gang med til Ringsted Børnefestival som blev afholdt 9. juni oppe i Anlægget, hvor vi havde lejet og opstillet DGI’s skydetrailer med laser rifler. Der var ca. 300 børn forbi og skyde, og der var næsten hele tiden en lang kø af børn som stod og ventede.

Lis Jespersen har fortsat sin målrettede træning, for udvalgte børneskytterne, og de tager forsat ud til mange stævner i løbet af året landet rundt. Af resultater for skytterne i løbet af året, kan det nævnes, at vi havde en børneskytte som var i finalen til indendørs DM på kaliber 22, skytterne som blev udtaget til at skyde om præmievåben på 50 meter udendørs og 15 meter indendørs luft, samt blev der i ung åben vundet DM sølv på luft riffel. Hertil fik vi 5 landsdelsmestre på 15 meter indendørs fordelt både på pistol og riffel.

Bestyrelsen skal have en stor tak for samarbejdet i det forgangne år. Samt tak til de personer, der på anden måde bidrager til, at foreningen kan fungere i dagligdagen og giver en hånd når det kræves.